rejauldu/bengali-wikipedia huggingface dataset:
সাত্তার (২৬ মে ১৯৫৮ - ৫ আগস্ট ২০২০) ছিলেন আশির দশকের একজন জনপ্রিয় বাংলাদেশী চলচ্চিত্র অভিনেতা।   অভিনয় জীবন  ১৯৬৮ সালে ইবনে মিজান পরিচালিত আমির সওদাগর ও ভেলুয়া সুন্দরী ছবিতে শিশুশিল্পীর চরিত্রের অবিনয়ের মাধ্যমে তিনি চলচ্চিত্রে আগমন করেন। ১৯৮৪ সালে আলমগীর পিকচার্সের ‘রঙ্গিন রূপবান’ চলচ্চিত্রে অভিনয় করে তিনি জনপ্রিয়তা পান।   চলচ্চিত্রের তালিকা  তিনি প্রায় ১১০টির মতো চলচ্চিত্রে অভিনয় করেছেন। আশির দশকের এই অভিনেতার অন্যতম উল্লেখযোগ্য চলচ্চিত্র:  রঙ্গীন সাত ভাই চম্পা  পাগলী  রঙ্গীন রূপবান  রঙ্গীন কাঞ্চনমালা  ঘর ভাঙা সংসার  রঙ্গীন রাখালবন্ধু  রঙ্গীন আলোমতি প্রেমকুমার  পাতাল বিজয় দুশমনি  রাজবধূ  ভিখারীর ছেলে  মধুমালা মদনকুমার  বেদকন্যা পঙ্খিরানী  মোহনবাঁশি  রঙ্গীন অরুণ বরুণ কিরণ মালা  জেলের মেয়ে রোশনী  বনবাসে বেদের মেয়ে জোছনা  ভালোবাসার যুদ্ধ  ইজ্জতের লড়াই  স্বামীহারা সুন্দরী  চাচ্চু আমার চাচ্চু  মৃত‌্যু সাত্তার ২০২০ সালের ০৫ আগস্ট সকাল ৭:২০ রাজধানীর একটি বেসরকারী হাসপতালে মৃত্যুবরণ করেন।   তথ্যসূত্র    বহিঃসংযোগ   বিষয়শ্রেণী:১৯৫৮-এ জন্ম বিষয়শ্রেণী:২০২০-এ মৃত্যু বিষয়শ্রেণী:বাঙালি চলচ্চিত্র অভিনেতা বিষয়শ্রেণী:বাংলাদেশী চলচ্চিত্র অভিনেতা
রাডো রবার্ট গার্সিয়া ক্লোসা (পেশাগতভাবে ১৯৬০-এর দশকে বব ক্লোসা এবং অতি সম্প্রতি রাডো ক্লোসা নামে পরিচিত) ইংরেজ সঙ্গীতজ্ঞ এবং আলোকচিত্রী। ১৯৬৪ এবং জুলাই ১৯৬৫ সালের মাঝামাঝি, তিনি একটি রক ব্যান্ডের প্রধান গিটারবাদক ছিলেন যেটি পরবর্তীতে পিংক ফ্লয়েড হয়ে ওঠে। যদিও, তিনি এই ব্যান্ডের সঙ্গে কয়েকটি গান রেকর্ড করা করলেও, দলটি পিংক ফ্লয়েড হয়ে ওঠার পূর্বে তিনি দল পরিত্যাগ করেন। তবে, ব্যান্ডটির অফিসিয়াল ফেসবুক পাতায়, তাকে অফিসিয়াল সাবেক সদস্য হিসাবে তার নাম উল্লেখিত হয়েছে।  গ্রন্থতালিকা Rowland Hilder's British Isles (2006). A&C Black.   তথ্যসূত্র   অরো পড়ুন   Miles, Andy Mabbett (1995). Pink Floyd: A Visual Documentary. Omnibus Press. , (Note: Refers to Bob Close exclusively)  Dallas, Karl (1987). Pink Floyd: Bricks In The Wall. Shapolsky Publishers. , (Note: Refers to Bob Close exclusively)  Blake, Mark (2007) "Pigs Might Fly: The Inside Story Of Pink Floyd". Aurum Press.  (published in the United States as Comfortably Numb: The Inside Story Of Pink Floyd. Thunders Mouth Press. )  বহিঃসংযোগ      ,  – example of the name confusion; the first profile lists the artist as "Bob Klose" and the other as "Rado Klose"  People in Pink Floyd's History: Bob Klose – (Note: this site also refers to the name confusion)  বিষয়শ্রেণী:জীবিত ব্যক্তি বিষয়শ্রেণী:১৯৪৫-এ জন্ম বিষয়শ্রেণী:জার্মান বংশোদ্ভূত ব্রিটিশ নাগরিক বিষয়শ্রেণী:ব্রিটিশ গিটারবাদক বিষয়শ্রেণী:ব্রিটিশ আলোকচিত্রী বিষয়শ্রেণী:পুরুষ গিটারবাদক বিষয়শ্রেণী:লিড গিটারবাদক বিষয়শ্রেণী:ইংরেজ রক গিটারবাদক বিষয়শ্রেণী:পিংক ফ্লয়েডের সদস্য বিষয়শ্রেণী:কেমব্রিজের ব্যক্তি বিষয়শ্রেণী:কেমব্রিজশায়ারের সঙ্গীতজ্ঞ বিষয়শ্রেণী:ইংরেজ পুরুষ গিটারবাদক বিষয়শ্রেণী:জার্মান বংশোদ্ভূত ইংরেজ ব্যক্তি
ইয়োসেফ ফন ফ্রাউনহোফার (জার্মান: Joseph von Fraunhofer) (মার্চ ৬, ১৭৮৭ - জুন ৭, ১৮২৬) একজন জার্মান আলোকবিজ্ঞানী। তিনি আলোকবিজ্ঞানের উল্লেখযোগ্য কিছু বিষয় আবিষ্কার করেন। এর মধ্যে রয়েছে ফ্রাউনহোফার অপবর্তন এবং ফ্রাউনহোফার রেখা। মাত্র এগারো বছর বয়সে অনাথ হয়ে যাওয়া এই বিজ্ঞানী চশমা তৈরির কারখানার একজন চশমা নির্মাতা ছিলেন মাত্র।   জীবনী  ফ্রাউনহোফার জার্মানির বাভারিয়া প্রদেশের অন্তর্গত স্ট্রাউবিং নামক স্থানে ১৭৮৭ সালের ৬ মার্চ জন্মগ্রহণ করেন। তার বয়স যখন মাত্র ১১ তখনই তার বাবা-মা দুজন মারা যায়। এরপর তিনি Philipp Anton Weichelsberger নামক কোম্পানিতে লেন্স এবং আয়না তৈরির উপর একটি প্রবেশিকা কোর্স সম্পন্ন করেন। এই কোর্সের বদৌলতে মিউনিখের একটি বৈজ্ঞানিক যন্ত্রপাতি তৈরির কারখানায় তিনি চাকরি পান।    তথ্যসূত্র    আরও দেখুন   ফ্রাউনহোফার অপবর্তন  ফ্রাউনহোফার রেখা  ফ্রাউনহোফার সোসাইটি   বহিঃসংযোগ   Biography of Joseph von Fraunhofer  Catholic Encyclopedia article on Joseph von Fraunhofer  বিষয়শ্রেণী:১৭৮৭-এ জন্ম বিষয়শ্রেণী:১৮২৬-এ মৃত্যু বিষয়শ্রেণী:জার্মান জ্যোতির্বিজ্ঞানী বিষয়শ্রেণী:জার্মান পদার্থবিজ্ঞানী বিষয়শ্রেণী:১৯শ শতাব্দীর জার্মান উদ্ভাবক বিষয়শ্রেণী:জার্মান বৈজ্ঞানিক যন্ত্র নির্মাতা বিষয়শ্রেণী:আলোক পদার্থবিজ্ঞানী বিষয়শ্রেণী:শিল্প বিপ্লবের ব্যক্তিত্ব বিষয়শ্রেণী:বিষক্রিয়ায় মৃত্যু
মুন্সী আবদুল লতিফ বাংলাদেশের রাজবাড়ী জেলার রাজনীতিবিদ যিনি রাজবাড়ী-১ আসনের সংসদ সদস্য ছিলেন।   প্রাথমিক জীবন  মুন্সী আবদুল লতিফ রাজবাড়ী জেলার খানখানাপুর ইউনিয়নের বালিয়ার চর গ্রামে জন্মগ্রহণ করেন।    রাজনৈতিক জীবন  পার্টি নেতা মুন্সী আবদুল লতিফ জাতীয় ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে রাজবাড়ী-১ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনেও তিনি স্বতন্ত্র প্রার্থী হিসেবে রাজবাড়ী-১ আসন থেকে অংশ নিয়ে পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রাজবাড়ী জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য
আবদুল মোনেম লিমিটেড (এএমএল) একটি বাংলাদেশী অন্যতম বৃহত্তম শিল্প সংস্থা। এই সংস্থার শিল্পের মধ্যে রয়েছে পানীয়, চিনি পরিশোধন, ভোগ্য পণ্য, আবাসন, নির্মাণ সামগ্রী ইত্যাদি।  এএমএল প্রতিষ্ঠা করেন আবদুল মোনেম, যিনি বাংলাদেশের বেসরকারী খাতের একজন অগ্রগামী শিল্প নেতা ছিলেন।https://thefinancialexpress.com.bd/national/industrialist-abdul-monem-no-more-1590922498 প্রবীণ সিভিল ইঞ্জিনিয়ার আব্দুল মোনেম ১৯৫৬ সালে এই শিল্প গোষ্ঠী প্রতিষ্ঠা করেন। এই গ্রুপটিতে বর্তমানে ২০ টিরও বেশি আলাদা সংস্থা সংযুক্ত রয়েছে। সংস্থাটি বাংলাদেশের প্রথম ও বৃহত্তম বেসরকারী অর্থনৈতিক অঞ্চল স্থাপন করেছে। এটি বাংলাদেশে কোকাকোলার অফিসিয়াল বাজারজাত করে।   সংস্থার তালিকা  চিনির শোধনাগার  আবদুল মোনেম সুগার রিফাইনারি লিমিটেড  পানীয়  বটলার অফ কোকা-কোলা কোম্পানি  খাদ্য  ইগলু ডেইরি লিমিটেড  ইগলু ফুডস লিমিটেড  ইগলু আইসক্রিম ইউনিট  এএম ব্রান অয়েল  আবাসন  এটিএম কনস্ট্রাকশন লিমিটেড  মোনেম বিজনেস ডিস্ট্রিক  আর্থিক প্রতিষ্ঠান  এএম সিকিওরিটিজ অ্যান্ড ফিনান্সিয়াল সার্ভিসেস লিমিটেড  ফার্মাসিউটিক্যালস  নোভাস ফার্মাসিউটিক্যালস লিমিটেড  বেসরকারী অর্থনৈতিক অঞ্চল  আবদুল মোনেম অর্থনৈতিক অঞ্চল (এএমজেড), দাউদকান্দি, মুন্সীগঞ্জ  নির্মাণ  এএমএল এসফল্ট এবং রেডি মিক্স কংক্রিট লিমিটেড  অটো ব্রিকস লিমিটেড  ডেনিশ বাংলা ইমালসন লিমিটেড  এএম ড্রেজিং লিমিটেড   আরও দেখুন   বাংলাদেশের কোম্পানির তালিকা   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:১৯৫৬-এ প্রতিষ্ঠিত কোম্পানি
আওয়াদেয়া মাহমুদ (আরবি:عوضية محمود) হলেন একজন একজন সুদানি নারী, যিনি দেশটির খার্তুম রাজ্যের উইমেন্স ফুড অ্যান্ড টি সেলারস কোওপারেটিভ এবং উইমেন্স মাল্টিপারপাজ কোওপারেটিভের প্রতিষ্ঠাতা প্রধান। ২০১৬ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।   জীবনী  আওয়াদেয়া মাহমুদ ১৯৬৩ সালে সুদানের দক্ষিণ কোরদোফান অঞ্চলে জন্মগ্রহণ করেন। সেখানে সহিংসতা শুরু হলে তার পরিবার খার্তুমে চলে আসে।  বিয়ের পর ১৯৮৬ সালে তিনি জীবিকার জন্য চা বিক্রি শুরু করেন, যা তার পরিবারের জীবিকা নির্বাহের জন্য সহায়ক ছিল। ১৯৯০ সালে তিনি উইমেন্স ফুড অ্যান্ড টি সেলারস কোওপারেটিভ এবং উইমেন্স মাল্টিপারপাজ কোওপারেটিভ প্রতিষ্ঠা করেন। সংগঠন দুইটি তার সদস্যদের বিভিন্ন রকম সহায়তা প্রদান করত। সংগঠন দুইটি ভালো চলেছিল না। ফলশ্রুতিতে, তা ঋণগ্রস্ত হয়ে পড়ে এবং তাকে চার বছর জেলে থাকতে হয়। জেল থেকে মুক্তি পাবার পর তিনি পুনরায় সংগঠন দুইটি নিয়ে কাজ শুরু করেন। বর্তমানে, সংগঠন দুইটির আট হাজারেরও অধিক সদস্য আছে।Tea lady's journey from Sudan to White House, AFP, 29 April 2016, Emirates 247, Retrieved 9 July 2016 সংগঠনটি দেশটির দারফুর, দক্ষিণ কোরদোফান ও ব্লু নাইল অঞ্চলের বাস্তুচ্যুত নারীদের নিয়ে কাজ করে চলেছে।   পুরস্কার  ২০১৬ সালে তিনি আন্তর্জাতিক সাহসী নারী পুরস্কার লাভ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার
চুলক্ষী সৌভাগ্য রানাতুঙ্গা () (জন্ম ১৩ ফেব্রুয়ারি ১৯৮৯) একজন শ্রীলঙ্কান অভিনেত্রী, মডেল এবং সুন্দরী প্রতিযোগিতার শিরোনামধারী। তিনি ২০১৪ সালে মিস শ্রীলঙ্কা খেতাব বিজয়ী ছিলেন তিনি ১৪ ডিসেম্বর ২০১৪ তারিখে এক্সসেল লন্ডনে অনুষ্ঠিত মিস ওয়ার্ল্ড ২০১৪ প্রতিযোগিতায় শ্রীলঙ্কার প্রতিনিধিত্ব করেছিলেন। এছাড়াও তিনি "দেদুনু আকসে" (২০১৭) ছবির মাধ্যমে তিনি চলচ্চিত্রে আত্মপ্রকাশ করেছিলেন।   তথ্যসূত্র   বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান সুন্দরী প্রতিযোগিতার বিজয়ী বিষয়শ্রেণী:মিস ওয়ার্ল্ড ২০১৪-এর প্রতিনিধি বিষয়শ্রেণী:শ্রীলঙ্কান চলচ্চিত্র অভিনেত্রী
thumb|নাগৌর দুর্গ নাগৌর () ভারতের রাজস্থান রাজ্যের নাগৌর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০২ মিটার (৯৯০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে নাগৌর শহরের জনসংখ্যা হল ৮৮,৩১৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে নাগৌর এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
গেমলফট এসই হ‌চ্ছে এক‌টি ফ্রেঞ্চ ভি‌ডিও গেম প্রকাশক। তাদের সদর দপ্তর প্যারি‌সে অব‌স্থিত। এ‌টি প্র‌তি‌ষ্ঠিত হ‌য়ে‌ছিল ১৯৯৯ সা‌লে। এ‌টির প্র‌তিষ্ঠাতা হ‌চ্ছেন ইউ‌বিসফ‌টের সহ- প্র‌তিষ্ঠাতা‌ মি‌সেল গিল‌মোট। তা‌দের বিশ্বব্যাপী ২১ টি স্টু‌ডিও আ‌ছে এবং তারা মূলত মোবাইল গেম তৈ‌রি‌তে ম‌ন‌যোগ দি‌চ্ছে। এখন এর ৯৫.৯৪% শতাংশের মা‌লিক ভি‌ভে‌ন্ডি।  তথ্যসূত্র  বিষয়শ্রেণী:প্যারিস ভিত্তিক কোম্পানি বিষয়শ্রেণী:মোবাইল গেম কোম্পানি বিষয়শ্রেণী:ফ্রান্সের ভিডিও গেম কোম্পানি বিষয়শ্রেণী:২০১৬-এর অধিগ্রহণ ও একত্রীকরণ বিষয়শ্রেণী:ভিডিও গেম উন্নয়ন কোম্পানি বিষয়শ্রেণী:ভিডিও গেম প্রকাশক
বৈষ্ণবী মহন্ত হলেন একজন ভারতীয় চলচ্চিত্র ও টেলিভিশন অভিনেত্রী, যিনি মুকেশ খান্নার টেলিভিশন ধাবারাহিক শক্তিমান-এ গীতা বিশ্বাসের চরিত্রে অভিনয় করার জন্য অধিক পরিচিতি লাভ করেছেন; এই ধারাবাহিকটি দূরদর্শন প্রচারিত হতো। তিনি বম্বাই কা বাবু (যেখানে তিনি সাইফ আলি খানের বিপরীতে অভিনয় করেছেন), লাডলা এবং বরসাত কি রাত (১৯৯৮)-এর মতো বলিউড চলচ্চিত্রে অভিনয় করেছেন। তিনি মিলে জব হাম তুম-এ শিল্পা শর্মা, জি টিভিতে প্রচারিত জনপ্রিয় টেলিভিশন ধারাবাহিক স্বপ্নে সুহানে লড়কপন কে-এ শাইল এবং টশন-এ-ইশক নামক টেলিভিশন ধারাবাহিকে লীলা তানেজা চরিত্রে অভিনয়ের মাধ্যমে অধিক পরিচিত লাভ করেছেন।   প্রারম্ভিক জীবন  বৈষ্ণবী মহন্ত ১৯৭৪ সালের ৯ই সেপ্টেম্বর তারিখে ভারতের মহারাষ্ট্রের মুম্বইয়ে জন্মগ্রহণ করেছেন। তাঁর বাবা একজন বৈষ্ণব হিন্দু (যে কারণে তিনি বৈষ্ণবী পর্দার নামটি গ্রহণ করেছেন) এবং তাঁর মা খ্রিস্টান ছিলেন। হিন্দু হিসাবে তাঁর শৈশব অতিবাহিত করা বৈষ্ণবী মহন্ত নব্বইয়ের দশকের গোড়ার দিকে খ্রিস্টধর্মে রূপান্তরিত হয়েছিলেন। তিনি বর্তমানে একজন নতুন জন্মগ্রহণকারী খ্রিস্টান বিশ্বাসী, যিনি ধর্ম নয় বরং ঈশ্বরের সাথে সম্পর্কে বেশি বিশ্বাসী।An Interview with Vaishnavi Mahant. 12 October 2001. www.indiantelevision.com Accessed 1 February 2011.  কর্মজীবন ছোটবেলায় তিনি হায়দ্রাবাদে চলে আসেন; যেখানে তিনি বিজ্ঞানী হওয়ার সিদ্ধান্ত নিয়েছিলেন। যাহোক, মুম্বইয়ে ছুটি কাটানোর সময়, তিনি র‌্যামসে ব্রাদার্সের ভৌতিক চলচ্চিত্র ভিরানাতে অভিনয় করার সুযোগ পেয়েছিলেন এবং অভিনয়কে তাঁর পেশা হিসাবে অনুসরণ করার সিদ্ধান্ত নিয়েছিলেন। পরবর্তীকালে তিনি বরসাত কি রাত, লাডলা, ময়দান-এ-জঙ্গ, বম্বাই কা বাবু, দানবীর এবং ওরু মুথাম মণিমুথাম (অভিনেতা মুকেশের সাথে ১৯৯৭ সালে মুক্তিপ্রাপ্ত মালয়ালম চলচ্চিত্র)-এর মতো চলচ্চিত্রে অভিনয় করেছেন।  ১৯৯৯ থেকে ২০০৫ সাল পর্যন্ত তিনি দূরদর্শনে প্রচারিত সুপারহিরো বিষয়ক টেলিভিশন ধারাবাহিক শক্তিমান-এ কেন্দ্রীয় নারী চরিত্র, গীতা বিশ্বাসের চরিত্রে অভিনয় করেছিলেন। এই অনুষ্ঠানের পাশাপাশি তাঁর চরিত্রটি বেশ প্রশংসা পেয়েছিল এবং এটি তাঁর যুগান্তকারী চরিত্র হিসাবে বিবেচিত হয়ে থাকে। যখন তাঁর সাংবাদিক চরিত্র গীতা বিশ্বাসকে এই ধারাবাহিক থেকে অপসারণ করা হয়েছিল, তখন ভক্তরা প্রযোজকদের বিরুদ্ধে গিয়ে তাকে ফিরিয়ে আনতে অনেক বিক্ষোভ করেছিল। ২০০০ সালে, তিনি সাহারা টিভিতে প্রচারিত কৌতুক বিষয়ক টেলিভিশন ধারাবাহিক রাজু রাজা রাজাসাব এ এক সাহসী পুলিশ অফিসার এসিপি রত্নার চরিত্রে অভিনয় করেছিলেন। এছাড়াও তিনি বেশ কয়েকটি টলিউড চলচ্চিত্রের কেন্দ্রীয় চরিত্রে অভিনয় করেছিলেন।   তথ্যসূত্র    বহিঃসংযোগ      Vaishnavi Mahant on Instagram  বিষয়শ্রেণী:১৯৭৪-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:হায়দ্রাবাদ, ভারতের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় খ্রিস্টান
এনডিটিভি ২৪×৭ হলো ২৪ ঘণ্টা ইংরেজিতে খবর সম্প্রচার করা ভারতীয় টেলিভিশন চ্যানেল। এটির সদরদপ্তর ভারতের রাজধানী নয়া দিল্লিতে অবস্থিত।News Delhi TV - Forbes Louis Brawley Remote Control: Indian Television in the New Millennium Penguin UK (2012)]  পুরস্কার   ২০০৫ সালে চ্যানেলটি এশিয়ার মধ্যে সেরা ইংরেজি খবরের চ্যানেল হিসেবে এশিয়ান টেলিভিশন একাডেমি পুরস্কার পায়।  ইংরেজি খবর সম্প্রচার চ্যানেল হিসেবে ২০০৫ ও ২০০৬ সালে "বেস্ট ইন্ডিয়ান টেলিভিশন একাডেমি অ্যাওয়ার্ড" পায়। NDTV Good Times staffers told to move to other group channels | Business Line   তথ্যসূত্র    বহিঃসংযোগ     বিষয়শ্রেণী:দিল্লির টেলিভিশন স্টেশন বিষয়শ্রেণী:ভারতের ইংরেজি ভাষার টেলিভিশন স্টেশন বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল বিষয়শ্রেণী:২০০৩-এ প্রতিষ্ঠিত ভারতীয় কোম্পানি বিষয়শ্রেণী:এনডিটিভি বিষয়শ্রেণী:২০০৩-এ প্রতিষ্ঠিত গণমাধ্যম কোম্পানি বিষয়শ্রেণী:২০০৩-এ প্রতিষ্ঠিত টেলিভিশন চ্যানেল ও স্টেশন
মার্কিন যুক্তরাষ্ট্রের কেন্দ্রীয় সরকারের মন্ত্রণালয়সমূহ মার্কিন যুক্তরাষ্ট্রের কেন্দ্রীয় সরকারের নির্বাহী বিভাগের অংশ। এগুলি সংসদীয় বা আধা-রাষ্ট্রপতি ব্যবস্থায় প্রচলিত মন্ত্রণালয়গুলির অনুরূপ তবে মার্কিন যুক্তরাষ্ট্রে রাষ্ট্রপতি শাসিত ব্যবস্থা বিদ্যমান তাই এখানে সরকার প্রধান ও রাষ্ট্রপ্রধান উভয়েই হলেন রাষ্ট্রপতি। কেন্দ্রীয় সরকারের মন্ত্রণালয়গুলি মার্কিন যুক্তরাষ্ট্রের রাষ্ট্রপতির প্রশাসনিক হাতিয়ার। বর্তমানে ১৫টি কেন্দ্রীয় সরকার মন্ত্রণালয় রয়েছে।  প্রতিটি মন্ত্রণালয়ের নেতৃত্বে একজন সচিব (সেক্রেটারি) থাকেন, বিচার মন্ত্রণালয় ব্যতীত, যার প্রধান অ্যাটর্নি জেনারেল হিসাবে পরিচিত। কেন্দ্রীয় সরকার মন্ত্রণালয়ের প্রধানরা রাষ্ট্রপতি কর্তৃক নিযুক্ত হন, মার্কিন যুক্তরাষ্ট্রের সিনেট কর্তৃক নিশ্চিতকরণের পরে দায়িত্ব গ্রহণ করেন এবং রাষ্ট্রপতির ইচ্ছানুযায়ী দায়িত্ব পালন করেন। এই মন্ত্রীরা হলেন মার্কিন যুক্তরাষ্ট্রের মন্ত্রিপরিষদের সদস্য; মন্ত্রীসভা একটি নির্বাহী অঙ্গ যা সাধারণত রাষ্ট্রপতির উপদেষ্টা পরিষদ হিসাবে কাজ করে। মার্কিন সংবিধানের অপিনিয়ন ক্লজ (অনুচ্ছেদ ২, ধারা ২, ধারা ১) অনুযায়ী, মন্ত্রীদেরকে "প্রতিটি মন্ত্রণালয়ের প্রধান কর্মকর্তা" হিসাবে উল্লেখ করা হয়েছে৷   মন্ত্রীরা রাষ্ট্রপতির উত্তরাধিকারী অন্তর্ভুক্ত হন, রাষ্ট্রপতির পদ শূন্য হলে, উপ রাষ্ট্রপতির পরে, হাউসের স্পিকার এবং সিনেটের প্রেসিডেন্ট প্রো-টেম্পোর। এগুলিকে তাদের নির্বাহী দপ্তর গঠনের ক্রম অনুসারে অন্তর্ভুক্ত করা হয়েছে, প্রতিরক্ষা সচিব বাদে, যিনি যুদ্ধ মন্ত্রণালয় যখন গঠিত হয়েছিল তখন অন্তর্ভুক্ত করা হয়েছিল।    তালিকা  +মন্ত্রণালয়সীলমোহরপতাকাগঠনবাজেটকর্মীপ্রধানদ্বায়িত্বপ্রাপ্তপররাষ্ট্রফ্রেমহীন|70x70পিক্সেলফ্রেমহীন|70x70পিক্সেল২৭ জুলাই, ১৭৮৯৩৫ বিলিয়ন৩০০০০পররাষ্ট্র সচিবঅ্যান্টনি ব্লিংকেনঅর্থফ্রেমহীন|70x70পিক্সেলফ্রেমহীন|70x70পিক্সেল২ সেপ্টেম্বর, ১৭৮৯১৩ বিলিয়ন১০০০০০অর্থ সচিবজ্যানেট ইয়েল্লেনপ্রতিরক্ষাফ্রেমহীন|70x70পিক্সেলফ্রেমহীন|70x70পিক্সেল১৮ সেপ্টেম্বর, ১৯৪৭৭১৬ বিলিয়ন৩২০০০০০প্রতিরক্ষা সচিবলয়েড অস্টিনবিচারফ্রেমহীন|70x70পিক্সেলফ্রেমহীন|70x70পিক্সেল১ জুলাই, ১৮৭০২৫ বিলিয়ন১১৩৫৪৩অ্যাটর্নি জেনারেলমেরিক গারল্যান্ডস্বরাষ্ট্রফ্রেমহীন|70x70পিক্সেলফ্রেমহীন|70x70পিক্সেল৩ মার্চ, ১৮৪৯১৬ বিলিয়ন৭০০০০স্বরাষ্ট্র সচিবডেব হাল্যান্ডকৃষিফ্রেমহীন|71x71পিক্সেলফ্রেমহীন|70x70পিক্সেল১৫ মে, ১৮৬২১৫০ বিলিয়ন১০০০০০কৃষি সচিবটম ভিলস্য়াকবাণিজ্যফ্রেমহীন|70x70পিক্সেলফ্রেমহীন|70x70পিক্সেল১৪ ফেব্রুয়ারী, ১৯০৩৮.৯ বিলিয়ন৪১০০০বাণিজ্য সচিবজিনা রাইমোন্ডোশ্রমফ্রেমহীন|70x70পিক্সেলফ্রেমহীন|70x70পিক্সেল৪ মার্চ, ১৯১৩১২ বিলিয়ন১৫০০০শ্রম সচিবজুলি সুস্বাস্থ্যফ্রেমহীন|70x70পিক্সেলফ্রেমহীন|70x70পিক্সেল১১ এপ্রিল, ১৯৫৩৭০০ বিলিয়ন৬৫০০০স্বাস্থ্য সচিবজাভিয়ের বেকেরাআবাসনফ্রেমহীন|70x70পিক্সেলফ্রেমহীন|70x70পিক্সেল৯ সেপ্টেম্বর, ১৯৬৫৪০ বিলিয়ন৯০০০আবাসন সচিবমার্সিয়া ফুজপরিবহনফ্রেমহীন|70x70পিক্সেলফ্রেমহীন|70x70পিক্সেল১ এপ্রিল, ১৯৬৭৭০ বিলিয়ন৫৫০০০পরিবহন সচিবপিট বুটিগিগজ্বালানিফ্রেমহীন|70x70পিক্সেলফ্রেমহীন|70x70পিক্সেল৪ আগস্ট, ১৯৭৭২৩ বিলিয়ন১০০০০জ্বালানি সচিবজেনিফার গ্রানহোমশিক্ষাফ্রেমহীন|70x70পিক্সেলফ্রেমহীন|70x70পিক্সেল১৭ অক্টোবর, ১৯৭৯৬৮.৬ বিলিয়ন৪২০০শিক্ষা সচিবমিগুয়েল কার্ডোনাভেটেরানস বিষয়কফ্রেমহীন|70x70পিক্সেলফ্রেমহীন|70x70পিক্সেল১৫ মার্চ, ১৯৮৯৯০ বিলিয়ন২৩৫০০০ভেটেরানস বিষয়ক সচিবডেনিস ম্যাকডোনোফঅভ্যন্তরীণ নিরাপত্তাফ্রেমহীন|70x70পিক্সেলফ্রেমহীন|70x70পিক্সেল২৫ নভেম্বর, ২০০২৫৮ বিলিয়ন২৫০০০০অভ্যন্তরীণ নিরাপত্তা সচিবআলেজান্দ্রো মায়োর্কাস   তথ্যসূত্র   বিষয়শ্রেণী:মার্কিন যুক্তরাষ্ট্রের ফেডারেল নির্বাহী বিভাগ
ট্রিস্টান টাকাৎস (, ; জন্ম: ১৪ নভেম্বর ১৯৯৫) হলেন একজন অস্ট্রীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে অস্ট্রিয়ার প্রতিনিধি হিসেবে প্রতিদ্বন্দ্বিতা করে থাকেন।  টাকাৎস অস্ট্রিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ট্রিস্টান টাকাৎস ১৯৯৫ সালের ১৪ই নভেম্বর তারিখে অস্ট্রিয়ার কর্নোবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন টাকাৎস অস্ট্রিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৩.২৯ সময় নিয়ে প্রতিযোগিতাটি সম্পন্ন করে ঊনবিংশ স্থান অধিকার করেছিলেন। অতঃপর তিনি কোয়ার্টার-ফাইনালে অংশগ্রহণ করেছেন, যেখানে তিনি পঞ্চদশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রীয় পুরুষ ফ্রিস্টাইল স্কিয়ার বিষয়শ্রেণী:অস্ট্রিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
কালিয়াহরিপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার সিরাজগঞ্জ সদর উপজেলার অন্তর্গত একটি ইউনিয়ন পরিষদ। এটি ৬৭.৯৯ বর্গকিমি (২৬.২৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৬১,৬৯৪ জন জন। ইউনিয়নটিতে মোট গ্রামের সংখ্যা ৩৩টি ও মৌজার সংখ্যা ১৬টি।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:সিরাজগঞ্জ সদর উপজেলার ইউনিয়ন
মেনকা গান্ধী (জন্ম- ২৬ অগস্ট ১৯৫৬) হলেন বিশিষ্ট ভারতীয় রাজনীতিক, পশু-অধিকার কর্মী, পরিবেশকর্মী এবং প্রভাবশালী রাজনৈতিক ব্যক্তিত্ব প্রয়াত সঞ্জয় গান্ধীর স্ত্রী।  তথ্যসূত্র  বিষয়শ্রেণী:১৯৫৬-এ জন্ম বিষয়শ্রেণী:একাদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:ষোড়শ লোকসভার সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:পাঞ্জাবি ব্যক্তি বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:জীবিত ব্যক্তি বিষয়শ্রেণী:নেহরু–গান্ধী পরিবার বিষয়শ্রেণী:ভারতীয় পরিবেশবিদ বিষয়শ্রেণী:জনতা দলের রাজনীতিবিদ বিষয়শ্রেণী:২০শ শতাব্দীর ভারতীয় লেখক বিষয়শ্রেণী:ভারতীয় শিখ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:ভারতীয় নারী পরিবেশবাদী বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:ভারতে প্রাণিকল্যাণ ও অধিকার বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:২০১৯-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী বিষয়শ্রেণী:লোকসভার নারী সদস্য বিষয়শ্রেণী:উত্তরপ্রদেশের রাজনীতিতে নারী বিষয়শ্রেণী:নরেন্দ্র মোদীর মন্ত্রিসভা বিষয়শ্রেণী:বেরেলি জেলার ব্যক্তি বিষয়শ্রেণী:দিল্লির লেখিকা
জিয়াউর রশিদ (জন্ম ১৯ মার্চ ১৯৬৮) যিনি রূপম নাম বেশি পরিচিত। বিমান বাংলাদেশ এয়ারলাইন্সের হয়ে খেলেছেন  ২০০০-২০০১ মৌসুমের প্রথম শ্রেণির ম্যাচে লিস্ট এ ক্রিকেটার। তিনি ২০০০-২০০১ মৌসুমে চট্টগ্রাম বিভাগের হয়ে প্রথম শ্রেণিতে আত্মপ্রকাশ করেছিলেন।    আরো দেখুন    মনিরুজ্জামান (ক্রিকেটার)  নিয়াজ মোর্শেদ (ক্রিকেটার)  নাবিউল ইসলাম নাঈম   তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বিমান বাংলাদেশ এয়ারলাইন্সের ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:যশোর জেলার ব্যক্তি বিষয়শ্রেণী:খুলনা বিভাগ থেকে আগত ক্রিকেটার
ইভোল্ভ ১৩১ (ইভোল্ভের ১০ম বার্ষিকী উদ্‌যাপন নামেও পরিচিত) একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি মার্কিন কুস্তি প্রতিষ্ঠান, ইভোল্ভ ডাব্লিউডাব্লিউইর সঙ্গে অংশীদারত্বের মাধ্যমে প্রযোজনা করেছিল। এই অনুষ্ঠানটি ২০১৯ সালের ১৩ই জুলাই তারিখে মার্কিন যুক্তরাষ্ট্রের পেন্সিল্‌ভেনিয়ার ফিলাডেলফিয়ার ২৩০০ এরিনায় অনুষ্ঠিত হয় এবং ডাব্লিউডাব্লিউই নেটওয়ার্কে সরাসরি সম্প্রচারিত হয়। এই অনুষ্ঠানটি ডাব্লিউডাব্লিউই নেটওয়ার্কে প্রচারিত প্রথম ইভোল্ভ এবং স্বাধীন পরিধির অনুষ্ঠান ছিল। এই অনুষ্ঠানে ইভোল্ভের কুস্তিগিরদের পাশাপাশি এনএক্সটি এবং ২০৫ লাইভের কুস্তিগিররা কুস্তি লড়েছেন। এটি ইভোল্ভ কালানুক্রমিকের অধীনে প্রচারিত একশত একত্রিশতম অনুষ্ঠান ছিল।   ফলাফল    তথ্যসূত্র    বহিঃসংযোগ   ইভোল্ভের ১০ম বার্ষিকী উদ্‌যাপনের প্রাতিষ্ঠানিক ওয়েবসাইট  বিষয়শ্রেণী:২০১৯-এ ডাব্লিউডাব্লিউই নেটওয়ার্কের অনুষ্ঠান বিষয়শ্রেণী:২০১৯-এ পেন্সিল্‌ভেনিয়া বিষয়শ্রেণী:ফিলাডেলফিয়ায় ঘটনা বিষয়শ্রেণী:জুলাই ২০১৯-এ মার্কিন যুক্তরাষ্ট্রে ঘটনা বিষয়শ্রেণী:ফিলাডেলফিয়ায় পেশাদার কুস্তি বিষয়শ্রেণী:ইভোল্ভ (পেশাদার কুস্তি)
অ্যান্ডি স্যান্ডহাম (৬ জুলাই ১৮৯০ - ২০ এপ্রিল ১৯৮২) ছিলেন একজন ইংরেজ ক্রিকেটার। তিনি ছিলেন ডান-হাতি ব্যাটস্‌ম্যান, যিনি ১৯২১ থেকে ১৯৩০ সালের মধ্যে ১৪ টি টেস্ট খেলেছেন। প্রথম শ্রেণীর ক্রিকেটে তিনি ৪০,০০০-এর বেশি রান করেছেন, কিন্তু কদাচিৎ্ বোলিং করতেন; তিনি ১৮ টি উইকেট দখল করেন।   তথ্যসূত্র    বহিঃসংযোগ     বিষয়শ্রেণী:১৮৯০-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইংরেজ ক্রিকেট কোচ বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ক্রিকেট স্কোরার বিষয়শ্রেণী:লন্ডন কাউন্টিজের ক্রিকেটার বিষয়শ্রেণী:সারের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার বিষয়শ্রেণী:প্লেয়ার্স অব দ্য সাউথের ক্রিকেটার বিষয়শ্রেণী:লর্ড হক একাদশের ক্রিকেটার বিষয়শ্রেণী:সি. আই. থর্নটন একাদশের ক্রিকেটার বিষয়শ্রেণী:এল. এইচ. টেনিসন একাদশের ক্রিকেটার বিষয়শ্রেণী:এ. ই. আর. জিলিগান একাদশের ক্রিকেটার বিষয়শ্রেণী:স্যার টি. ই. ডব্লিউ. ব্রিঙ্কম্যান একাদশের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
আ নিউ ডিল ফর এশিয়া () মালয়েশিয়ার সাবেক প্রধানমন্ত্রী ও আধুনিক মালয়েশিয়ার স্থপতি মাহাথির বিন মোহাম্মদ রচিত বিশ্ব অর্থনীতি এবং রাজনীতি সম্পর্কিত গ্রন্থ। এটি ১০ জুলাই, ১৯৯৯ সালে করোনেট বুক ইনকর্পোরেশন থেকে গ্রন্থাকারে প্রকাশিত হয়।   তথ্যসূত্র    বহিঃসংযোগ   অ্যা নিউ ডিল ফর এশিয়া - গুডরিডস  অ্যা নিউ ডিল ফর এশিয়া  - জিভিআরএল  বিষয়শ্রেণী:১৯৯৯-এর বই বিষয়শ্রেণী:অর্থনীতি বিষয়ক সৃষ্টিকর্ম বিষয়শ্রেণী:রাজনীতি বিষয়ক সৃষ্টিকর্ম
গেরুয়া রঙের মৃৎপাত্র হল ইন্দো-গাঙ্গেয় সমভূমির ব্রোঞ্জযুগের সংস্কৃতি, এবং এর সময়কাল আনুমানিক বিংশ শতাব্দী খ্রিষ্টপূর্বাব্দ থেকে পঞ্চদশ শতাব্দী খ্রিষ্টপূর্বাব্দ,"Civilsdaily, (15 August 2017). "Case study | Pottery – Evolution and significance". পূর্ব পাঞ্জাব থেকে উত্তর-পূর্ব রাজস্থান এবং পশ্চিম-উত্তর প্রদেশ পর্যন্ত বিস্তৃত।  এই সংস্কৃতির নিদর্শনগুলি হরপ্পা সংস্কৃতি এবং বৈদিক সংস্কৃতি উভয়ের সাথেই মিল দেখায়। প্রত্নতাত্ত্বিক আকিনোরি উয়েসুগি এটিকে পূর্ববর্তী হরপ্পান বারা শৈলীর প্রত্নতাত্ত্বিক ধারাবাহিকতা হিসেবে বিবেচনা করেন,Uesugi, Akinori, (2018). "An Overview on the Iron Age in South Asia", in Abstracts for the International Symposium on the Iron Age in South Asia, 2 and 3 June 2018, at Kansai University, Osaka, p. 6: "...During the early second millennium BCE, the Bara-OCP (Ochre-Coloured pottery) cultural complex expanded from the Ghaggar valley to the western part of the Ganga valley. This cultural complex [...] has its origin rooted in the Indus Civilization in the preceding period, its eastward expansion indicates the colonization of the  western Ganga valley probably giving great impetus to the Neolithic-Chalcolithic communities in the Ganga valley to transform into a more complex society..." যদিও পারপোলার মতে, এই সংস্কৃতিতে গাড়ির সন্ধান ভারত উপমহাদেশে ইন্দো-ইরানীয় অভিবাসনকে প্রতিফলিত করতে পারে, যা প্রয়াত হরপ্পার সাথে যোগাযোগ করে। গেরুয়া রঙের মৃৎপাত্র উত্তর ভারতীয় ব্রোঞ্জযুগের শেষ পর্যায়কে চিহ্নিত করেছে এবং এর উত্তরসূরি লৌহযুগ কালো ও লাল মৃৎপাত্র এবং চিত্রিত ধূসর মৃৎপাত্র সংস্কৃতির দ্বারা।  তথ্যসূত্র  উৎস                         বিষয়শ্রেণী:ব্রোঞ্জ যুগে এশিয়া বিষয়শ্রেণী:সিন্ধু সভ্যতা বিষয়শ্রেণী:পাকিস্তানের ইতিহাস বিষয়শ্রেণী:রাজস্থানের ইতিহাস বিষয়শ্রেণী:ইন্দো-আর্য প্রত্নতাত্ত্বিক সংস্কৃতি বিষয়শ্রেণী:ভারতের প্রত্নতাত্ত্বিক সংস্কৃতি বিষয়শ্রেণী:প্রাগৈতিহাসিক ভারত
খান্না () ভারতের পাঞ্জাব রাজ্যের লুধিয়ানা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫৪ মিটার (৮৩৩ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে খান্না শহরের জনসংখ্যা হল ১০৩,০৫৯ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে খান্না এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:পাঞ্জাব